Վարչապետ Նիկոլ Փաշինեան 24 սեպտեմբերին ՄԱԿ-ի կեդրոնատեղիին մէջ հանդիպում ունեցած է ՄԱԿ-ի ընդհանուր քարտուղար Անթոնիօ Կութիերեսի հետ: Վարչապետ Փաշինեան կարեւոր նկատած է Հայաստանի Հանրապետութեան կառավարութեան եւ ՄԱԿ-ի միջեւ սերտ եւ ամուր համագործակցութիւնը` ՄԱԿ-ի հռչակած արժէքներու պաշտպանութեան եւ ամրապնդման գործին մէջ: Վարչապետը ընդգծած է, որ երկկողմանի արդիւնաւէտ փոխադարձ գործակցութիւնը կը նպաստէ մեր երկրի տարբեր ոլորտներուն մէջ բարեփոխումներու իրականացման եւ յոյս յայտնած, որ այդ ծրագիրները ո՛չ միայն կրեն շարունակական բնոյթ, այլեւ ստանան նոր ազդակներ: Վարչապետը նաեւ ընդգծած է, որ Հայաստան աշխուժօրէն ներգրաւուած է ՄԱԿ-ի ու անոր կառոյցներու աշխատանքներուն մէջ եւ աւելցուցած, որ ՄԱԿ-ի թիրախային հետագայ աջակցութիւնը Հայաստանին պիտի խթանէ եւ ամրապնդէ Հայաստանի զարգացման ներուժը: